EL ECB-PUBLIC 
 
 
ΓΝΩΜΗ  ΤΗΣ  ΕΥΡΩΠΑΪΚΗΣ  ΚΕΝΤΡΙΚΗΣ  ΤΡΑΠΕΖΑΣ  
της 29ης Φεβρουαρίου  2012 
σχετικά  με την προστασία  του ευρώ  από την παραχάραξη  και την κιβδηλεία  και την εξακρίβωση  
της γνησιότητας  των κερμάτων  ευρώ  
(CON/2012/15) 
 
Εισαγωγή  και νομική  βάση  
Στις 27 Ιανουαρίου  2012 η Ευρωπαϊκή  Κεντρική  Τράπεζα  (ΕΚΤ ) έλαβε  αίτημα  του ελληνικού  
υπουργείου  Οικονομικών  για τη διατύπωση  γνώμης  αναφορικά  με σχέδιο  νόμου  σχετικά  με τον 
καθορισμό  μέτρων  για την προστασία  του ευρώ  από την παραχάραξη  και την κιβδηλεία  και την 
εξακρίβωση  της γνησιότητας  των κερμάτων  ευρώ . 
Η αρμοδιότητα  της ΕΚΤ  για τη διατύπωση  γνώμης  βασίζεται  στα άρθρα  127 παράγραφος  4 και 282 
παράγραφος  5 της συνθήκης  για τη λειτουργία  της Ευρωπαϊκής  Ένωσης  και στο άρθρο  2 παράγραφος  1 
πρώτη , δεύτερη  και τρίτη  περίπτωση  της απόφασης  98/415/ΕΚ του Συμβουλίου  της 29ης Ιουνίου  1998 
σχετικά  με τη διαβούλευση  της ΕΚΤ  με τις εθνικές  αρχές  για τα σχέδια  νομοθετικών  διατάξεων1, καθώς  
το σχέδιο  νόμου  αφορά  νομισματικά  θέματα , μέσα  πληρωμής  και την Τράπεζα  της Ελλάδος . Η παρούσα  
γνώμη  εκδόθηκε  από το διοικητικό  συμβούλιο , σύμφωνα  με το άρθρο  17.5 πρώτη  πρόταση  του 
εσωτερικού  κανονισμού  της Ευρωπαϊκής  Κεντρικής  Τράπεζας . 
 
1.  Σκοπός  του σχεδίου  νόμου  
1.1 Το σχέδιο  νόμου  θα ευθυγραμμίσει  το ελληνικό  νομικό  πλαίσιο  που διέπει  την προστασία  του 
ευρώ  από την παραχάραξη  και την κιβδηλεία  με την ακόλουθη  νομοθεσία  της Ένωσης :  (i) το 
άρθρο  6 του κανονισμού  (ΕΚ) αριθ. 1338/2001 του Συμβουλίου , της 28ης Ιουνίου  2001, σχετικά  
με τον καθορισμό  των αναγκαίων  μέτρων  για την προστασία  του ευρώ  από την παραχάραξη  και 
την κιβδηλεία2 και (ii) τα κεφάλαια  II και IV του κανονισμού  (ΕΕ) αριθ. 1210/2010 του 
Ευρωπαϊκού  Κοινοβουλίου  και του Συμβουλίου , της 15ης Δεκεμβρίου  2010, σχετικά  με την 
εξακρίβωση  της γνησιότητας  των κερμάτων  ευρώ  και τη διαχείριση  των κερμάτων  ευρώ  που είναι  
ακατάλληλα  για κυκλοφορία 3.  
                                                 
1  ΕΕ L 189 της 3.7.1998, σ. 42. 
2  ΕΕ L 181 της 4.7.2001, σ. 6.  
3  ΕΕ L 339 της 22.12.2010, σ. 1. Ήδη, με την απόφαση  αριθ. 2/2047/0025 του υπουργού  Οικονομικών  της 7ης Ιανουαρίου  
2011 (ΦΕΚ  Β 4/7.1.2011) μεταφέρθηκε  στην  ελληνική  νομοθεσία  το κεφάλαιο  III του κανονισμού  (ΕΕ) αριθ. 
ECB-PUBLIC 
2 1.2 Ειδικότερα : (i) το άρθρο  1 του σχεδίου  νόμου  προβλέπει  ότι οι αποδέκτες  του θα πρέπει  να 
διασφαλίζουν  ότι τα κέρματα  ευρώ  τα οποία  έχουν  λάβει  και τα οποία  προτίθενται  να θέσουν  εκ 
νέου σε κυκλοφορία  υπόκεινται  σε διαδικασία  εξακρίβωσης  της γνησιότητάς  τους σύμφωνα  με το 
άρθρο  3 παράγραφος  1 του κανονισμού  (EΕ) αριθ. 1210/2010. Με το πέρας  της εξακρίβωσης  οι 
αποδέκτες4 θα παραδίδουν  όλα τα ύποπτα  κέρματα  ευρώ  στην  αρμόδια  αστυνομική  υπηρεσία , 
προκειμένου  αυτή  να τα διαβιβάζει  στο εθνικό  κέντρο  ανάλυσης  κερμάτων , θα παραδίδουν  δε όλα 
τα ακατάλληλα  για κυκλοφορία  κέρματα  ευρώ  στην  Τράπεζα  της Ελλάδος · (ii) το άρθρο  2 του 
σχεδίου  νόμου  ορίζει  την Τράπεζα  της Ελλάδος  ως αρχή  αρμόδια  να διασφαλίζει  τη συμμόρφωση  
με τις ως άνω διατάξεις  των κανονισμών  (EΚ) αριθ. 1338/2001 και (ΕΕ) αριθ. 1210/20105· (iii) το 
άρθρο  3 του σχεδίου  νόμου  θεσπίζει  τις σχετικές  υποχρεώσεις  υποβολής  εκθέσεων  της Τράπεζας  
της Ελλάδος  και τις εξουσίες  της αναφορικά  με την έκδοση  των απαραίτητων  κειμένων  με σκοπό  
τη διευκόλυνση  των αποδεκτών  στην  εφαρμογή  των διατάξεων  του σχεδίου  νόμου · (iv) το άρθρο  4 
του σχεδίου  νόμου  προβλέπει  τα χρηματικά  πρόστιμα  που δύναται  να επιβάλλει  η Τράπεζα  της 
Ελλάδος  στους  αποδέκτες  σε περιπτώσεις  μη συμμόρφωσής  τους με τις ως άνω διατάξεις  των 
κανονισμών  (EΚ) αριθ. 1338/2001 και (ΕΕ) αριθ. 1210/2010. Συναφώς , με το άρθρο  5 του σχεδίου  
νόμου  καταργείται  η ΠΔΤΕ  2639/2010 «Κυρώσεις  σε πιστωτικά  ιδρύματα  και ανταλλακτήρια  
συναλλάγματος  για μη παρακράτηση  παραχαραγμένων  ή κίβδηλων  κερμάτων  ευρώ »6.  
 
2. Γενικές  παρατηρήσεις  
2.1 Το σχέδιο  νόμου  θα καθορίσει  τα αναγκαία  μέτρα  για την προστασία  του ευρώ  από την 
παραχάραξη  και την κιβδηλεία  και για την εξακρίβωση  της γνησιότητας  των κερμάτων  ευρώ , 
σύμφωνα  με το άρθρο  6 του κανονισμού  (ΕΚ) αριθ. 1338/2001  και με τα κεφάλαια  II και IV του 
κανονισμού  (ΕΕ) αριθ. 1210/2010. Εν προκειμένω  η ΕΚΤ  χαιρετίζει  το σχέδιο  νόμου  ως εργαλείο  
με το οποίο  θα διασφαλιστεί  περαιτέρω  η ακεραιότητα  των κερμάτων  ευρώ  ως μέσου  πληρωμών  
και, επομένως , θα διατηρηθεί  η εμπιστοσύνη  του κοινού  στα κέρματα  ευρώ .  
2.2 Οι εθνικές  αρχές  δεν υποχρεούνται  νομικά  να διαβουλεύονται  με την ΕΚΤ  προκειμένου  για την 
εφαρμογή  από τα κράτη  μέλη  της υποχρέωσής  τους να λαμβάνουν  τα απαραίτητα  μέτρα  που θα 
                                                                                                                                                             
1210/2010, το οποίο  εφαρμόζεται  από την ημερομηνία  έναρξης  της ισχύος  του, ήτοι από την 11η Ιανουαρίου  2011, 
σύμφωνα  με τα προβλεπόμενα  στο άρθρο  14 αυτού . 
4  Σύμφωνα  με το άρθρο  1 του σχεδίου  νόμου , λοιποί  οικονομικοί  φορείς , όπως  έμποροι  και καζίνο , θα υπόκεινται  και 
αυτοί  στην  υποχρέωση  να αποσύρουν  από την κυκλοφορία  κέρματα  ευρώ  τα οποία  υποψιάζονται  ότι είναι  κίβδηλα  και 
να τα παραδίδουν  στην  αστυνομική  υπηρεσία . Ωστόσο , οι εν λόγω  φορείς  δεν είναι  υποχρεωμένοι  να εξακριβώνουν  τη 
γνησιότητα  των κερμάτων  ευρώ · βλ. άρθρο  2 στοιχείο  δ) σε συνδυασμό  με το άρθρο  3 παράγραφος  1 του κανονισμού  
1210/2010. 
5  Ιδίως  όσον  αφορά  τους απαιτούμενους  ελέγχους  των μηχανών  επεξεργασίας  χρημάτων  που προβλέπονται  στα άρθρα  4 
και 5 του κανονισμού  (ΕΕ) αριθ. 1210/2010. 
6  ΦΕΚ  B 17, 14.1.2011. Για τις σχετικές  διατάξεις  προηγήθηκε  διαβούλευση  με την ΕΚΤ  που αφορούσε  την επιβολή  της 
υποχρέωσης  απόσυρσης  κατά  το άρθρο  6 παράγραφος  1 του κανονισμού  (ΕΚ) αριθ. 1338/2001 όσον  αφορά  τα κέρματα  
ευρώ  μόνο  για τα πιστωτικά  ιδρύματα  και τα ανταλλακτήρια  συναλλάγματος , καθώς , σε ό,τι αφορά  τα κέρματα  ευρώ , η 
Τράπεζα  της Ελλάδος  είναι  αρμόδια  μόνο  για τα ιδρύματα  τα οποία  εποπτεύει , συμπεριλαμβανομένων  των πιστωτικών  
ιδρυμάτων  και των ανταλλακτηρίων  συναλλάγματος . Επί του προκειμένου , η παράγραφος  2.3 της γνώμης  CON/2010/87 
αναφέρεται  στην  εφαρμογή  του κανονισμού  (ΕΕ) αριθ. 1210/2010 από την 1η Ιανουαρίου  2012 σε όλα τα ιδρύματα  του 
άρθρου  6 παράγραφος  1 του κανονισμού  (ΕΚ) αριθ. 1338/2001.  
ECB-PUBLIC 
3 διασφαλίζουν  ότι η παραβίαση  του άρθρου  6 παράγραφος  1 του κανονισμού  (EΚ) αριθ. 1338/2001 
υπόκειται  σε αποτελεσματικές , αναλογικές  και αποτρεπτικές  κυρώσεις . Ωστόσο , προκειμένου  να 
διαφυλάσσεται  η ακεραιότητα  των κερμάτων  ευρώ  ως μέσου  πληρωμών , η ΕΚΤ  θεωρεί  ότι θα 
ωφελούσε  η κατά  το δυνατόν  μεγαλύτερη  εναρμόνιση , σε ολόκληρη  την Ένωση , των εθνικών  
μέτρων  εφαρμογής  της ως άνω υποχρέωσης  σχετικά  με την εξακρίβωση  της γνησιότητας  των 
κερμάτων  ευρώ , λαμβανομένων  υπόψη  των εθνικών  ιδιαιτεροτήτων . Εν προκειμένω , η ΕΚΤ  
χαιρετίζει  το ελληνικό  σχέδιο  νόμου , το οποίο  θεσπίζει  αποτελεσματικές , αναλογικές  και 
αποτρεπτικές  κυρώσεις . 
 
3. Ειδικές  παρατηρήσεις  
Με το άρθρο  2 του σχεδίου  νόμου  η Τράπεζα  της Ελλάδος  ορίζεται  αρχή  αρμόδια  για τη διασφάλιση  της 
συμμόρφωσης  με τους κανονισμούς  (ΕΚ) αριθ. 1338/2001 και αριθ. 1210/2010. Όσον  αφορά  το ζήτημα  
των ανθρώπινων  και οικονομικών  πόρων  που απαιτούνται  για την εκπλήρωση  των εν λόγω  καθηκόντων , 
η ΕΚΤ  εκφράζει  πάντα  την άποψή  της ότι, όταν  ανατίθενται  πρόσθετα  καθήκοντα  στις εθνικές  κεντρικές  
τράπεζες , αυτές  πρέπει  να διαθέτουν  επαρκείς  ανθρώπινους  και οικονομικούς  πόρους , από άποψη  
ποσότητας  και ποιότητας , για την εκπλήρωση  όλων  των καθηκόντων  τους, και ιδίως  ότι δεν  πρέπει  
θίγεται  η ικανότητά  τους να εκπληρώνουν  τα καθήκοντά  τους που άπτονται  του Ευρωπαϊκού  Συστήματος  
Κεντρικών  Τραπεζών  ή του Ευρωσυστήματος7. 
 Η παρούσα  γνώμη  θα δημοσιευτεί  στο δικτυακό  τόπο  της ΕΚΤ . 
  Φρανκφούρτη , 29 Φεβρουαρίου  2012. 
 
[υπογραφή ] 
 
Ο Πρόεδρος  της ΕΚΤ 
Mario DRAGHI 
                                                 
7   Βλ. π.χ. CON/2011/105.